Template:2010/JimmyLetterA/hr

Kad sam prije desetak godina ljudima govorio o tome što je Wikipedija, čudno su me gledali.

Recimo samo da su mnogi poslovni ljudi gledali na ovaj plan skeptično, da će se volonteri iz cijeloga svijeta ujediniti kako bi stvorili izuzetnu bazu ljudskoga znanja – s jednostavnom svrhom dijeljenja znanja.

Bez oglasa. Bez dobiti. Bez poslovnog plana.

Deset godina nakon osnutka, više od 380 milijuna ljudi rabi Wikipediju svaki mjesec – skoro trećina svijeta povezanog Internetom.

To je peta najpopularnija internetska stranica na svijetu. Ostale četiri izgrađene su pomoću milijarda dolara uloženih u investicije, održava ih osoblje velikih korporacija i agresivno se oglašavaju.

Međutim, Wikipedija nije ni slična nekim komercijalnim internetskim stranicama. Ona je djelo zajednice, napisali su je volonteri svojim doprinosima, svojim uređivanjima. Vi ste dijelom naše zajednice. Zato danas pišem i molim Vas da zaštitite i održite Wikipediju.

Zajedno, možemo ju zadržati besplatnom i bez oglasa na njenim stranicama. Možemo ju održati slobodnom – možete rabiti informacije iz Wikipedije na koji god način to želite. Možemo nastaviti s rastom – šireći znanje svuda, i pozivajući sve na sudjelovanje.

Svake godine u ovo vrijeme tražimo od Vas i ostalih članova Wikipedijine zajednice pomoć kako biste nas poduprli skromnom donacijom od 20$, 35$, 50$ ili više.

Ako cijenite vrijednost Wikipedije kao izvora informacija – i izvora inspiracije – nadam se da ćete djelovati odmah.

Sve najbolje,

Jimmy Wales

Osnivač Wikipedije

P.S. Wikipedija govori o snazi zajednice ljudi poput nas koji čine nevjerojatne stvari. Ljudi poput nas pišu Wikipediju, riječ po riječ. Ljudi poput nas je financiraju, i jednom donacijom. To je dokaz potencijala zajednice koja može promijeniti svijet.